Δημήτριος Βασιλειάδης

Ο Δημήτριος Βασιλειάδης (3 Ιουνίου 1939 – 1 Μαΐου 2016), ήταν Έλληνας οικονομολόγος, πολιτικός και συγγραφέας, ο οποίος υπηρέτησε ως Νομάρχης Πιερίας από το 1987 ως το 1989.

 Βιογραφία 

Γεννήθηκε στα Ποταμούδια, μια καπνεργατική γειτονιά της Καβάλας.
Τελείωσε το οικονομικό γυμνάσιο της πόλης του και αμέσως μετά πήρε το δρόμο -όπως δεκάδες χιλιάδες έλληνες- για τη Γερμανία και εν συνεχεία για τις ΗΠΑ, όπου και διέμεινε για δύο χρόνια, κυνηγώντας ένα καλύτερο μέλλον.
Αφού περιπλανήθηκε και σε άλλες χώρες, επέστρεψε στην πατρίδα του και υπηρέτησε τη στρατιωτική του θητεία. Αμέσως μετά ξαναπήρε το δρόμο της ξενιτιάς και εγκαταστάθηκε αυτή τη φορά στη Σουηδία όπου παράλληλα εργαζόμενος σπούδασε πολιτική οικονομία και οικονομική γεωγραφία (αμφότερα σε επίπεδο masters) στο Πανεπιστήμιο της Στοκχόλμης. Η δικτατορία του 1967 τον βρήκε στη  Σουηδία, όπου και ηγήθηκε του αντιδικτατορικού αγώνα.Τριήμερη απεργία πείνας για το κατοχικό δάνειο, aftodioikisi.gr, 17-12-2014.
Επέστρεψε στην Ελλάδα αμέσως μετά την πτώση της δικτατορίας και εγκαταστάθηκε στη Θεσσαλονίκη, όπου ασχολήθηκε με διάφορα ελεύθερα επαγγέλματα (διατηρούσε γραφείο τουρισμού τη δεκαετία του ' 80).Τοποθετήσεις νομαρχών, Ολύμπιο Βήμα, 17-6-1987, σελ. 1.
Την περίοδο 1987–1989 διατέλεσε νομάρχης Πιερίας και το 1990–1991, γενικός γραμματέας του Δήμου Καλαμαριάς.
Ασχολήθηκε με την συγγραφή μυθιστορημάτων, διηγημάτων και παιδικών βιβλίων, εκ των οποίων τα πιο γνωστά του είναι τα "Έγκλημα στο Κέλυφως" (αστυνομικό μυθιστόρημα),https://books.google.gr/books?id=K2NJ6gDM02oC&pg=PA176&lpg=PA176&dq=%CE%B4%CE%B7%CE%BC%CE%AE%CF%84%CF%81%CE%B7%CF%82+%CE%B2%CE%B1%CF%83%CE%B9%CE%BB%CE%B5%CE%B9%CE%AC%CE%B4%CE%B7%CF%82+%CE%BD%CE%BF%CE%BC%CE%AC%CF%81%CF%87%CE%B7%CF%82&source=bl&ots=UTDvUpGOtv&sig=FaZdX1KXhrEyc23JkVepAZmmEzM&hl=el&sa=X&ved=0ahUKEwiOoYW38rvMAhVpL8AKHUDTBA0Q6AEISTAI#v=onepage&q=%CE%B4%CE%B7%CE%BC%CE%AE%CF%84%CF%81%CE%B7%CF%82%20%CE%B2%CE%B1%CF%83%CE%B9%CE%BB%CE%B5%CE%B9%CE%AC%CE%B4%CE%B7%CF%82%20%CE%BD%CE%BF%CE%BC%CE%AC%CF%81%CF%87%CE%B7%CF%82&f=false "Σελειπονούς", "Περιμένοντας Τον Τζακ" και το "Ένας αλλιώτικος κόσμος: Ταξίδι στο Σινσινάτι".
Ήταν παντρεμένος από το 1979 με την Μαρία Παυλίδου - Βασιλειάδου, και απέκτησαν δυο παιδιά, την Ελπίδα Νικολέτα και τον Νίκο.

 Πηγές 
 Βιογραφικά στοιχεία

 Παραπομπές 

Κατηγορία:Νομάρχες Πιερίας
Κατηγορία:Έλληνες συγγραφείς του 20ού αιώνα